ഭാര്യയ്ക്കൊപ്പമുള്ള കാമുകനടുത്തെത്തി എയര് ഗണ് ഉപയോഗിച്ച് വെടിവച്ചു ഭര്ത്താവ് ഒളിവില് ആലപ്പുഴ: ചെങ്ങന്നൂരില് കാമുകനൊപ്പം തന്റെ ഭാര്യാ താമസിക്കുകയാണെന്നറിഞ്ഞെത്തിയ ഭര്ത്താവ് ഭാര്യാ കാമുകന് നേരെ എയര്ഗണ് ഉപയോഗിച്ച് വെടിയുതിര്ത്തു. യുവതിയും ഭര്ത്താവും തമ്മില് വിവാഹമോചിതരാകാന് കേസ് നല്കിയിരിക്കുന്നതിനിടയിലാണ് ഭാര്യ കാമുകനൊപ്പം താമസമാണെന്ന് ഇയാള് അറിഞ്ഞത്. ഇതോടെ ഇരുവരും താമസിക്കുന്ന വീട്ടിലെത്തിയ ഭര്ത്താവ്, ഭാര്യയുടെ കാമുകനായ യുവാവിന് നേരെ എയര് ഗണ് ഉപയോഗിച്ച് വെടിവയ്ക്കുകയായിരുന്നു. ഇരുവരും വിവാഹ മോചനത്തിനായി നല്കിയ കേസ് ഇപ്പോഴും കോടതിയുടെ പരിഗണനയിലാണ്. തുടയ്ക്ക് മുകളിലായാണ് കാമുകന് വെടിയേറ്റത്. ഇയാള്ക്ക് നിസ്സാര പരിക്കുകളാണുള്ളതെന്നാണ് റിപ്പോര്ട്ട്. കുറച്ചു നാളുകളായി യുവതി ചെങ്ങന്നൂരിലുള്ള കാമുകനൊപ്പമാണ് താമസിച്ചിരുന്നത്. ഇതറിഞ്ഞ് ഇവരുടെ തമാസസ്ഥലത്തെത്തിയ ഭര്ത്താവ് യുവാവുമായി വാക്കുതര്ക്കമുണ്ടായി. വാക്കുതര്ക്കം കയ്യാങ്കളിയിലെത്തുകയും ഇതിനിടയില് ഇയാള് ഭാര്യയുടെ കാമുകനുനേരെ എയര്ഗണ് ഉപയോഗിച്ച് വെടിവയ്ക്കുകയായിരുന്നു. യുവാവിന് പരിക്കേറ്റതോടെ കോട്ടയം വടവാതൂര് സ്വദേശിയായ ഭര്ത്താവ് ഒളിവില് പോയെന്നാണ് ലഭിക്കുന്ന വിവരം. അതേസമയം ഇതുമായി ബന്ധപ്പെട്ട പരാതിയൊന്നും ലഭിച്ചിട്ടില്ലെന്നാണ് പൊലീസ് പറയുന്നത്.